text: Løgumkloster Højskole lukker
  26 juni 2014 kl. 06.23
  Bestyrelsen har indgivet konkursbegæring og alle kurser og arrangementer aflyses.
  Efter flere år med økonomiske problemer har Løgumkloster Højskole valgt at sige stop. I en kort meddelelse på skolens hjemmeside står der, at det er flere års svigtende elevtilslutning, reduceret statstilskud og stadig stigende udgifter til drift og vedligehold, der er årsagen til lukningen.
  Skolen har eksisteret i 54 år og var en af de sidste højskoler i Danmark med en kirkelig profil.
  